Nastavitve prijave

Kako deluje nastavitev Zapomni si me pri prijavi na ona-on.com?

Če pri prijavi izbereš možnost Zapomni si me, se na brskalniku, ki ga med prijavo uporabljaš, shrani t.i. piškotek za stalno prijavo. Tak piškotek omogoča, da si na svoj uporabniški profil stalno prijavljen oz. da te sistem ne odjavi tudi v primeru, ko že dlje časa ne brskaš na ona-on.com.

Primer: Dlje časa uporabljaš klepetalnico, medtem pa te sistem ne odjavi zaradi daljše neuporabe strani ona-on.com.

V primeru, da ob izbrani možnosti Zapomni si me brskalnik med uporabo ona-on.com zapreš, te sistem zaznava kot aktivnega uporabnika še največ 20 minut. Če pozneje odpreš katerokoli stran ona-on.com, se ti zaradi izbrane nastavitve Zapomni si me ni potrebno ponovno prijavljati, sistem pa te ponovno prikaže kot aktivnega uporabnika.

V primeru, da ob izbrani možnosti Zapomni si me pritisneš na gumb Odjava, te sistem takoj odjavi, nastavitev Zapomni si me pa se izključi. Če pozneje odpreš katerokoli stran ona-on.com, se moraš zaradi izključene nastavitve Zapomni si me ponovno prijaviti.

POZOR: Nastavitev Zapomni si me se nanaša samo en brskalnik na enem računalniku. Nastavitev se ne prenaša med brskalniki ali računalniki.

Kako se odjavim?

Za odjavo profila klikni na gumb Odjava, ki se nahaja v meniju pod nastavitvami (zobnik).

Kako lahko izbrišem shranjeno uporabniško ime in/ali geslo, shranjena (prikazana) v obrazcu za prijavo?

V nastavitvah tvojega brskalnika preveri in izbriši shranjene podatke obrazcev in shranjena gesla.

Kako varno uporabljati ona-on.com na javno dostopnih računalnikih?

Tudi na javno dostopnih računalnikih se lahko popolnoma varno prijaviš. Ko prenehaš uporabljati ona-on.com na javno dostopnem računalniku, obvezno klikni na gumb Odjava v meniju pod nastavitvami (zobnik).

POZOR: V primeru, da samo zapreš brskalnik (ne da bi kliknil/a na gumb Odjava), bo na tem brskalniku še vedno mogoča uporaba tvojega profila. Če tega ne želiš, se ponovno prijavi oz. odpri ona-on.com in klikni na gumb Odjava.

Pozabljeno geslo

Na vstopni strani ona-on.com oz. na strani za prijavo se nahaja povezava na stran za pošiljanje pozabljenega gesla. Na tej strani vnesi svoj e-mail naslov in nanj ti bomo poslali povezavo za ponastavitev gesla.